Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom 	

Sp. zn. : Pv 1795/08/3304	Nové Mesto nad Váhom, 20.6.2013
EEČ : 2-24-30-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 3 písmeno b, odsek 1 Trestného zákona číslo 300/2005 Zbierky zákonov v znení zákona číslo 692/2006 Zbierky zákonov

Rozhodol: 	prokurátorka Okresnej prokuratúry Nové Mesto nad Váhom
Podľa § 215 odsek 2 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
XXXXX aj napriek tomu, že na základe rozhodnutia Okresného súdu Trenčín pod č. 30P/310/2006 zo dňa 9. 7. 2007, právoplatného a vykonateľného dňa 23. 7. 2007, bol zaviazaný prispievať na výživu svojej dcéry XXXXX, nar. XXXXX trvale bytom XXXXX, XXXXX okres Nové Mesto nad Váhom, sumou 2.500,- Sk vždy do 20. dňa v každom mesiaci vopred s účinnosťou od 1. 1. 2007 do rúk matky XXXXX, nar. XXXXX, trvale bytom XXXXX, XXXXX okres Nové Mesto nad Váhom, avšak túto povinnosť si povinný čo aj z nedbanlivosti neplnil, čím za obdobie od 1. 1. 2007 do 10. 11. 2010 s výnimkou mesiacov október 2007 a november 2007 (za ktoré zaplatil výživné v plnej výške), spôsobil dlh na výživnom do rúk matky XXXXX vo výške 3.651,33 € (110.000,- Sk).

lebo o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce

Odôvodnenie:
	Uznesením vyšetrovateľa Úradu justičnej a kriminálnej polície Trenčín sp. zn. ORP-1464/1-OVK-TN-2008 zo dňa 12. 11. 2008 bolo v zmysle § 206 ods. 1 Trestného poriadku vznesené obvinenie XXXXX pre prečin zanedbania povinnej výživy podľa § 207 ods. 1, ods. 3 písm. b/ Trestného zákona s poukazom na § 138 písm. b/ Trestného zákona na tom skutkovom základe

            Na základe žiadosti okresného prokurátora Nové Mesto  nad Váhom bolo predmetné trestné stíhanie prevzaté najvyšším štátnym zastupiteľstvom ČR.

	Trestným príkazom Okresného súdu v Uherskom Hradišti sp. zn. 26T/77/2012 zo dňa 30. 11. 2012 bol obvinený XXXXX uznaný vinným z predmetného trestného činu a bol mu uložený trest odňatia slobody v trvaní 8 mesiacov s podmienečným odkladom výkonu na skúšobnú dobu v trvaní 30 mesiacov a povinnosť nahradiť v skúšobnej dobe dlžné výživné podľa svojich schopností a možností.

	Podľa § 215 ods. 2 písm. c/ Trestného poriadku prokurátor môže zastaviť trestné stíhanie, ak o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom, príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce.
	
           V danej veci je možné sa s Trestným príkazom Okresného súdu v Uherskom Hradišti sp. zn. 26T/77/2012 zo dňa 30. 11. 2012 stotožniť, a to v otázke uznania viny i uloženého druhu a výmery trestu vrátane uloženej povinnosti nahradiť dlžné výživné v skúšobnej dobe. Nepovažujem preto za potrebné pokračovať v trestnom stíhaní obvineného aj na území SR, a preto som rozhodla tak, ako je uvedené v enunciáte môjho uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Katarína Zeleňáková
prokurátorka